6.1.21 KONSEP KAPITAAL- EN BEDRYFSBEGROTING 2010/2011 

(5/2/1/1 - 2010/2011) 

1. DOEL 

Om die konsep kapitaal- en bedryfsbegroting voor te le aan die Raad vir goedkeuring. 

2. AGTERGROND 

Die konsep kapitaalbegroting is opgestel na aanleiding van die werkswinkel wat met die 
Raad gehou was op 23 Maart 2010 in die Raadsaal te Vredendal en die bedryfsbegroting 
is na aanleiding van die kapitaalbegroting gefinaliseer. 

3. KOMMENTAAR 
KAPITAALBEGROTING 

Die totale konsep kapitaalbegroting vir 2010/2011 beloop R52,502 miljoen en die totale 
konsep aanwending van die kapitaal oor die drie begrotingsjare beloop R129,696 miljoen 

Die fondse waaruit bogenoemde bedrae befonds gaan word, word op aangehegte Bylae 

op bladsy aangedui. Soos duidelik nit die bylaes blyk sal R22,354 

miljoen nit eie fondse bygedra word, R19,8 miljoen nit eksterne lenings vir die 
begrotingsperiode en die res van R87,542 miljoen nit skenkingsfondse. 


Bylae op bladsy tot gee ’n uiteensetting van die kapitaalbegroting per 

departement. Die grootste aanwending van fondse is vir infrastruktuur uitbreidings . 

Uit bogenoemde is dit duidelik dat die Raad in die huidige ekonomiese klimaat 
bevoorreg is om so ’n begroting, wat dienslewering aanspreek, te kan voorle. Dit 
onderstreep ook verder dat die Raad alle beskikbare fondse wat horn toekom moet verkry 
anders kan daar nie volgehou word met die huidige befondsing van projekte nie. 

3.2 BEDRYFSBEGROTING 

Daar is in total vir 3 addisionele poste begroot en die totale salarisbegroting styg met 
R12 , 092 miljoen nadat daar vir ’n 8% verhoging voorsiening gemaak is. 

Die bedryfsbegroting is vanaf R131,735 miljoen na R199,546 miljoen verhoog. Die 
gemiddelde tariefverhoging beloop 9% en kon nie verlaag word nie omdat die Raad teen 
die huidige tariewe nie dienslewering doeltreffend kan verrig nie. 

Die gemiddelde basiese tariewe is as volg verhoog: 


Belasting : 9% 

Vullisverwydering : 10% 

Riool : 9% 

Elektrisiteit : 15% 

Water : 9% 


Omdat daar die afgelope paar jaar byna geen groei in enige van die dorpe was nie, raak 
dit al hoe moeiliker om tariefstygings te beperk omdat daar geen addisionele inkomste 
verkry word nie. 



NERSA het ‘n verhoging aan Eskom toegestaan van 28,9% vir bulk aankope deur 
munisipaliteite vanaf 1 Julie 2010. Omdat bulk aankope 67% van die koste van 
eletrisiteit verspreiding beloop moet die munisipaliteite wat in die huidige boekjaar hulle 
tariewe met 34% aangepas het slegs krag tariewe met 15,33% verhoog. Die Raad het in 
sy huidige boekjaar die tariewe met 31% verhoog en sal die infassering van die tariewe 
oor die volgende 2jaar geskied. 

Aangeheg as Bylae op bladsy tot is die konsep bedryfsbegroting 

per departement, ontleding van inkomste en uitgawe per kategorie, lys van donasies en 
tariewe. 

3,3 BELEIDE 

Die volgende finansiele beleide wat volgens die MEMA saam met die begroting 
goedgekeur moet word. 

3.3.1 Klantesorg- en Bestuursbeleid : 

Die grootste verandering wat aangebring is om die deernistoelae van R3 000,00 
per maand na R3 200,00 per maand te verander en om voorsiening te maak vir 
subsidie van uitgeboude grafte in Vredendal-Noord aan deernisgeregistreerde 
persone op ‘n persentasie grondslag dat enige aansoeke vir bouplanne 
onderverdelings , ens slegs hanteer sal word nadat diensterekenings op datum 
betaal is. 

3.3.2 Belasting Beleid : 

Die belastingbeleid is aangepas om voorsiening te maak vir die verhoging van die 
subsidie perk na R 3 200.00 sowel as die infasering van die eiendomsbelasting 
van eiendomme wat voorheen nie belasting betaal het nie. 

3.3.3 Tarief Beleid : 

Die tarief beleid is aangepas om voorsiening te maak dat eiendomme waarop 
huiswinkels bedryf word aangeslaan word teen besigheidstariewe. 

3.3.4 Eondse en Reserwe Beleid : 

Volgens die nuwe begrotingsregulasies moet die Raad hierdie beleid aanneem 
wat bepaal hoe die fondse en reserwes in die toekoms bestuur moet word. 

Die beleid is in engels omdat Nasionale Tesourier dit in engels verlang. Die 
finale beleid sal egter vertaal word in afrikaans . 

Aangeheg as bylae op bis tot is die bogenoemde gewysigde 

beleide. 

4. IMPLIKASIES 

PERSONEEL 

Soos bespreek. 

REGS 

Soos voorgeskryf deur Hoofstuk 4 (Munisipale Begrotings, Artikels 15 van 33) van die 
Wet op Plaaslike Regering: Einansiele Bestuur, Wet 56 van 2003. 

FINANSIEEL 


Soos bespreek. 



TEGNIES 


Geen. 

5. AANBEVELINGS 

Dat- 

1. Die aangehegte konsep kapitaalbegroting vir die 2010/11 finansiele jaar goedgekeur 
word. 

2. Die aangehegte konsep bedryfsbegroting vir die 2010/11 finansiele jaar goedgekeur 
word. 

3. Die goedgekeurde konsep kapitaal- en bedryfbegroting vir 2010/11 geadverteer word 
vir die publiek se kennisname en insette. 

4. Die konsep kapitaal- en bedryfbegroting vir 2010/11, nadat die verskillende insette 
ontvang is, voor einde Mei 2010 vir finale goedkeuring voorgele word. 

5. Die voorgestelde finansieringsbronne vir die konsep kapitaalbegroting vir 2010/11 
goedgekeur word. 

6. Die die gewysigde konsep finansiele beleide voorlopig aanvaar word sodat dit vir 
publieke insette geadverteer kan word. 



